A4-0306/97

Ψήφισμα σχετικά με την ανακοίνωση της Επιτροπής για την καταπολέμηση του παιδεραστικού σεξουαλικού τουρισμού (COM(96)0547 - C4-0012/97) και με το μνημόνιο για τη συμβολή της Ευρωπαϊκής Ένωσης στην αποτελεσματικότερη καταπολέμηση της παιδεραστίας και της σεξουαλικής εκμετάλλευσης των παιδιών (C4-0556/96)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής για την καταπολέμηση του παιδεραστικού σεξουαλικού τουρισμού (COM(96)0547 - C4-0012/97) ((ΕΕ C 3 της 7.1.1997, σελ. 2)),

- έχοντας υπόψη το υποβληθέν εξ ονόματος της Επιτροπής μνημόνιο για τη συμβολή της Ευρωπαϊκής Ένωσης στην αποτελεσματικότερη καταπολέμηση της παιδεραστίας και της σεξουαλικής εκμετάλλευσης των παιδιών στην άτυπη συνεδρίαση των Υπουργών Δικαιοσύνης και Εσωτερικών Υποθέσεων στις 26 και 27 Σεπτεμβρίου 1996(C4-0556/96),

- έχοντας υπόψη το άρθρο ΣΤ παράγραφος 2 και τον Τίτλο VI της Συνθήκης για την Ευρωπαϊκή Ένωση,

- έχοντας υπόψη την πρόταση ψηφίσματος, σύμφωνα με το άρθρο 45 του Κανονισμού, των βουλευτών Andrι-Lιonard, Spaak και Monfils, σχετικά με τη δημιουργία ενός αδέσμευτου Ευρωπαϊκού Κέντρου Αναζήτησης εξαφανισθέντων παιδιών (B4-1237/96),

- έχοντας υπόψη τη Σύμβαση των Ηνωμένων Εθνών για τα Δικαιώματα του Παιδιού της 20ής Νοεμβρίου 1989,

- έχοντας υπόψη το ψήφισμα 94/120 των Ηνωμένων Εθνών της 23ης Δεκεμβρίου 1994 σχετικά με την ανάγκη να ληφθούν σε διεθνή κλίμακα δραστικά μέτρα για την καταπολέμηση του εμπορίου παιδιών, της παιδικής πορνείας, της παιδικής πορνογραφίας, καθώς και για την εξάλειψη των πρακτικών αυτών,

- έχοντας υπόψη τη δήλωση που ενέκρινε τον Οκτώβριο του 1995 στο Κάιρο η Παγκόσμια Οργάνωση Τουρισμού για την παρεμπόδιση του οργανωμένου σεξουαλικού τουρισμού,

- έχοντας υπόψη τη διακήρυξη και το πρόγραμμα δράσης του Παγκόσμιου Συνεδρίου κατά της σεξουαλικής εκμετάλλευσης παιδιών για εμπορικούς σκοπούς, το οποίο διοργανώθηκε από τις 27 έως τις 31 Αυγούστου 1996 στη Στοκχόλμη,

- έχοντας υπόψη την Ευρωπαϊκή Σύμβαση για την προστασία των δικαιωμάτων του ανθρώπου και των θεμελιωδών ελευθεριών,

- έχοντας υπόψη τη Σύμβαση του Συμβουλίου της Ευρώπης της 8ης Νοεμβρίου 1990 σχετικά με το ξέπλυμα, την κατάσχεση και τη δήμευση των προϊόντων του εγκλήματος,

- έχοντας υπόψη τη σύσταση R(91)11 που ενέκρινε στις 9 Σεπτεμβρίου 1991 η Υπουργική Επιτροπή του Συμβουλίου της Ευρώπης σχετικά με τη σεξουαλική εκμετάλλευση παιδιών, την παιδική πορνογραφία και την παιδική πορνεία, καθώς και το εμπόριο παιδιών και νέων,

- έχοντας υπόψη το ψήφισμα του Συμβουλίου της 23ης Νοεμβρίου 1995 για προστασία των μαρτύρων στα πλαίσια της καταπολέμησης του διεθνούς οργανωμένου εγκλήματος ((ΕΕ C 327 της 7.12.1995, σελ. 5)),

- έχοντας υπόψη τη συναφθείσα βάσει του άρθρου Κ.3 της Συνθήκης για την Ευρωπαϊκή Ένωση συμφωνία έκδοσης μεταξύ των κρατών μελών της Ευρωπαϊκής Ένωσης ((ΕΕ C 313 της 23.10.1996, σελ. 12)),

- έχοντας υπόψη το ψήφισμα του Συμβουλίου της 14ης Οκτωβρίου 1996 σχετικά με τον καθορισμό των προτεραιοτήτων συνεργασίας στον τομέα της δικαιοσύνης και των εσωτερικών υποθέσεων για την περίοδο από 1ης Ιουλίου 1996 μέχρι 30 Ιουνίου 1998 ((ΕΕ C 319 της 26.10.1996, σελ. 1)),

- έχοντας υπόψη την κοινή δράση του Συμβουλίου της 29ης Νοεμβρίου 1996 για την κατάρτιση προγράμματος ενθάρρυνσης και ανταλλαγών μεταξύ των υπευθύνων για την καταπολέμηση της εμπορίας ανθρώπων και της σεξουαλικής εκμετάλλευσης παιδιών ((ΕΕ L 322 της 12.12.1996, σελ. 7)),

- έχοντας υπόψη την κοινή δράση του Συμβουλίου της 29ης Νοεμβρίου 1996 για τη δημιουργία και τήρηση ευρετηρίου ειδικών προσόντων, ικανοτήτων και γνώσεων στον τομέα της καταπολέμησης του διεθνούς οργανωμένου εγκλήματος προς διευκόλυνση της συνεργασίας των υπηρεσιών επιβολής του νόμου των κρατών μελών της Ευρωπαϊκής Ένωσης ((ΕΕ L 342 της 31.12.1996, σελ. 2)),

- έχοντας υπόψη την κοινή δράση του Συμβουλίου της 16ης Δεκεμβρίου 1996 σχετικά με την επέκταση της εντολής που δόθηκε στη Μονάδα Ναρκωτικών της Europol ((ΕΕ L 342 της 31.12.1996, σελ. 4)),

- έχοντας υπόψη την κοινή δράση της 24ης Φεβρουαρίου 1997, που ενέκρινε το Συμβούλιο με βάση το άρθρο Κ.3 της Συνθήκης για την Ευρωπαϊκή Ένωση, σχετικά με την καταπολέμηση της εμπορίας ανθρώπων και της σεξουαλικής εκμετάλλευσης παιδιών ((ΕΕ L 63 της 4.3.1997, σελ. 2)),

- έχοντας υπόψη την ανακοίνωση της Επιτροπής με θέμα «Η Ευρωπαϊκή Ένωση και οι εξωτερικές όψεις της πολιτικής για τα ανθρώπινα δικαιώματα:από τη Ρώμη στο Μάαστριχτ και επέκεινα» (COM(95)0567),

- έχοντας υπόψη το Πράσινο Βιβλίο της Επιτροπής για την προστασία των ανηλίκων και της ανθρώπινης αξιοπρέπειας στο πλαίσιο των νέων οπτικοακουστικών υπηρεσιών και των υπηρεσιών πληροφόρησης(COM(96)0483),

- έχοντας υπόψη την ανακοίνωση της Επιτροπής για το παράνομο και βλαβερό περιεχόμενο στο Internet(COM(96)0487),

- έχοντας υπόψη την ανακοίνωση της Επιτροπής για τη σωματεμπορία γυναικών με σκοπό τη σεξουαλική εκμετάλλευση(COM(96)0567),

- έχοντας υπόψη το ψήφισμά του της 13ης Δεκεμβρίου 1991 σχετικά με τα προβλήματα των παιδιών στην Ευρωπαϊκή Κοινότητα ((ΕΕ C 13 της 20.1.1992, σελ. 534)),

- έχοντας υπόψη το ψήφισμά του της 8ης Ιουλίου 1992 σχετικά με έναν Ευρωπαϊκό Χάρτη των Δικαιωμάτων του Παιδιού ((ΕΕ C 241 της 21.9.1992, σελ. 67)),

- έχοντας υπόψη το ψήφισμά του της 17ης Δεκεμβρίου 1993 για την πορνογραφία ((ΕΕ C 20 της 24.1.1994, σελ. 546)),

- έχοντας υπόψη το ψήφισμά του της 18ης Ιανουαρίου 1996 για τη σωματεμπορία ((ΕΕ C 32 της 5.2.1996, σελ. 88)),

- έχοντας υπόψη το ψήφισμά του της 14ης Μαρτίου 1996 σχετικά με τη Europol ((ΕΕ C 96 της 1.4.1996, σελ. 288)),

- έχοντας υπόψη το ψήφισμά του της 9ης Μαΐου 1996 σχετικά με την ανακοίνωση της Επιτροπής για το ρατσισμό, την ξενοφοβία και τον αντισημιτισμό ((ΕΕ C 152 της 27.5.1996, σελ. 57)),

- έχοντας υπόψη τη γνωμοδότησή του της 9ης Μαΐου 1996 σχετικά με την πρόταση απόφασης του Συμβουλίου για την ανακήρυξη του 1997 ως «Ευρωπαϊκού Έτους κατά του Ρατσισμού» ((ΕΕ C 152 της 27.5.1996, σελ. 62)),

- έχοντας υπόψη το ψήφισμά του της 19ης Σεπτεμβρίου 1996 σχετικά με ανηλίκους που αποτελούν θύματα βίας ((ΕΕ C 320 της 28.10.1996, σελ. 190)),

- έχοντας υπόψη τη γνωμοδότησή του της 25ης Οκτωβρίου 1996 σχετικά με την πρόταση απόφασης του Συμβουλίου για ένα πρώτο πολυετές πρόγραμμα για την προώθηση του ευρωπαϊκού τουρισμού («PHILOXENIA») (1997-2000) ((ΕΕ C 347 της 18.11.1996, σελ. 430)),

- έχοντας υπόψη το ψήφισμά του της 12ης Δεκεμβρίου 1996 σχετικά με τα μέτρα για την προστασία των ανηλίκων στην Ευρωπαϊκή Ένωση ((ΕΕ C 20 της 20.1.1997, σελ. 170)),

- έχοντας υπόψη το ψήφισμά του της 12ης Δεκεμβρίου 1996 σχετικά με τη βελτίωση του δικαίου και της συνεργασίας των κρατών μελών στον τομέα της υιοθεσίας ανηλίκων ((ΕΕ C 20 της 20.1.1997, σελ. 176)),

- έχοντας υπόψη τις παραγράφους 144 έως 160 του ψηφίσματός του της 8ης Απριλίου 1997 για το σεβασμό των δικαιωμάτων του ανθρώπου στην Ευρωπαϊκή Ένωση (1995) ((EE C 132 της 28.4.1997, σελ. 31)),

- έχοντας υπόψη την έκθεση της Επιτροπής Πολιτικών Ελευθεριών και Εσωτερικών Υποθέσεων και τις γνωμοδοτήσεις της Επιτροπής Νομικών Θεμάτων και Δικαιωμάτων των Πολιτών, της Επιτροπής Πολιτισμού, Νεότητας, Παιδείας και Μέσων Ενημέρωσης, καθώς και της Επιτροπής για τα Δικαιώματα της Γυναίκας (A4-0306/97),

A. λαμβάνοντας υπόψη ότι τα παιδικά χρόνια κάθε ανθρώπου και οι ειδικές συνθήκες του οικογενειακού και κοινωνικού του περιβάλλοντος καθορίζουν σε μεγάλο βαθμό την κατοπινή ζωή του ως ενηλίκου,

Β. τονίζοντας ιδιαίτερα τον αποφασιστικό ρόλο της οικογένειας και της σταθερότητάς της στην αρμονική και ισόρροπη ανάπτυξη του παιδιού, και λαμβάνοντας υπόψη ότι, στη συντριπτική τους πλειοψηφία, οι περιπτώσεις κακομεταχείρισης που γίνονται γνωστές αφορούν προβλήματα σχέσεων, πρόκειται δηλαδή για περιπτώσεις κακομεταχείρισης στο πλαίσιο της οικογένειας,

Γ. λαμβάνοντας υπόψη το σημαντικό ρόλο των προσώπων που μετέχουν στο εκπαιδευτικό σύστημα των κρατών μελών όσον αφορά την πληροφόρηση των παιδιών για κάθε μορφή κακομεταχείρισης, αλλά και την ενημέρωση των αρμοδίων υπηρεσιών για περιπτώσεις κακομεταχείρισης των παιδιών,

Δ. λαμβάνοντας υπόψη ότι τα παιδιά αποτελούν μία από τις πλέον ευαίσθητες ομάδες του πληθυσμού, με ιδιαίτερες ανάγκες που χρήζουν ικανοποίησης και προστασίας,

Ε. λαμβάνοντας υπόψη ότι σε πολυάριθμα διεθνή κείμενα αναγνωρίζεται ότι οι ανάγκες αυτές δημιουργούν μια σειρά δικαιωμάτων για τα παιδιά και, αντιστοίχως, καθηκόντων για τους γονείς, την Πολιτεία και την κοινωνία,

ΣΤ. λαμβάνοντας υπόψη ότι γνωστές ή αποκτηθείσες πληροφορίες για παιδεραστές πολύ συχνά δεν ανακοινώνονται όπως πρέπει,

Ζ. λαμβάνοντας υπόψη ότι τα παιδιά ανεξάρτητα από την εθνικότητά τους (ένα κράτος μέλος της Ευρωπαϊκής Ένωσης ή τρίτη χώρα) αποτελούν το μέλλον και ότι, κατά συνέπεια, η προστασία των δικαιωμάτων και συμφερόντων τους πρέπει να αποτελέσει μέλημα όλων των θεσμικών οργάνων της Ευρωπαϊκής Ένωσης και των κρατών μελών,

Η. λαμβάνοντας υπόψη την προσήλωσή του στο σεβασμό των δικαιωμάτων του ανθρώπου, ιδίως δε του παιδιού, εντός και εκτός της Ένωσης,

Θ. λαμβάνοντας υπόψη ότι η Ευρωπαϊκή Ένωση δεν διαθέτει μια πολιτική η οποία να στοχεύει άμεσα στην προαγωγή των δικαιωμάτων του παιδιού,

Ι. λαμβάνοντας υπόψη ότι η προαναφερθείσα διακήρυξη κατά της σεξουαλικής εκμετάλλευσης παιδιών για εμπορικούς σκοπούς που υπέγραψαν τα κράτη μέλη τον Αύγουστο του 1996 στη Στοκχόλμη και το πρόγραμμα δράσης που περιέχεται στη διακήρυξη αυτή έχουν υλοποιηθεί σε περιορισμένο βαθμό,

ΙΑ. λαμβάνοντας υπόψη ότι σε ολόκληρο τον κόσμο εκατομμύρια παιδιά εξωθούνται στην πορνεία, αποτελούν αντικείμενο εμπορίας ή πώλησης για σεξουαλικούς σκοπούς ή χρησιμοποιούνται στην πορνογραφία,

ΙΒ. λαμβάνοντας υπόψη ότι η πρόληψη και η ενδεχόμενη ποινική δίωξη των παιδεραστικών ενεργειών παραμένουν μεν στην αρμοδιότητα των κρατών μελών στο πλαίσιο της άσκησης των αστυνομικών τους εξουσιών, αλλά ότι η Ευρωπαϊκή Ένωση δεν επιτρέπεται σε καμία περίπτωση να αγνοήσει τα προβλήματα αυτά, τα οποία σχετίζονται τόσο στενά με τις θεμελιώδεις ελευθερίες,

ΙΓ. λαμβάνοντας υπόψη ότι η σεξουαλική εκμετάλλευση παιδιών αποτελεί σοβαρή μορφή οργανωμένου διεθνούς εγκλήματος (συχνά σε συνδυασμό με άλλες εγκληματικές δραστηριότητες, όπως εικονικοί γάμοι, εικονικές υιοθεσίες, παράνομη μετανάστευση, εργασία υπό συνθήκες δουλείας, εμπόριο ναρκωτικών κ.τ.λ.), η οποία στην Ευρωπαϊκή Ένωση έχει λάβει διαστάσεις που προκαλούν ολοένα και μεγαλύτερη ανησυχία,

ΙΔ. λαμβάνοντας υπόψη το ρόλο που πρέπει να αναλάβει η Ευρωπαϊκή Αστυνομική Υπηρεσία (Europol) στον αγώνα κατά της σεξουαλικής εκμετάλλευσης παιδιών,

ΙΕ. λαμβάνοντας υπόψη ότι μόνον ο στενός συντονισμός των δικαστικών και αστυνομικών ενεργειών σε επίπεδο Ένωσης θα καταστήσει αποτελεσματικότερο τον αγώνα κατά των απεχθών ενεργειών, των οποίων θύματα είναι παιδιά,

ΙΣΤ. λαμβάνοντας υπόψη ότι οι συμβατικές και οι νέες τεχνολογίες στους τομείς των πληροφοριών και της επικοινωνίας ενδέχεται να αποτελέσουν απειλή για τα παιδιά, τόσο λόγω του τρόπου με τον οποίο τα ίδια θα έχουν πρόσβαση στις τεχνικές αυτές όσο και λόγω της πιθανής κατάχρησής τους από τρίτους,

ΙΖ. λαμβάνοντας υπόψη ότι το Internet χρησιμοποιείται ολοένα και περισσότερο για τη διάδοση της παιδικής πορνογραφίας και αποτελεί σχεδόν ανεξέλεγκτη αγορά για την ικανοποίηση ασύλληπτων διαστροφών,

ΙΗ. λαμβάνοντας υπόψη ότι η οπτικοακουστική πορνογραφία και ο σεξουαλικός τουρισμός είναι πρακτικές που ευνοούν την άρση των ταμπού και το πέρασμα στην παιδοφιλία,

ΙΘ. λαμβάνοντας υπόψη την ανάγκη να καταβληθούν εντατικότερες προσπάθειες για τον εντοπισμό και την τιμωρία των ατόμων που προωθούν την παιδική πορνεία ή επωφελούνται από αυτήν, ανεξαρτήτως εάν η αξιόποινη πράξη τελείται εκτός της Ένωσης ή στην επικράτειά της,

Κ. λαμβάνοντας υπόψη την επιτακτική ανάγκη να μην αντιμετωπίζονται με κατασταλτικά μέτρα τα παιδιά που έχουν πέσει θύματα σεξουαλικής εκμετάλλευσης,

ΚΑ. λαμβάνοντας υπόψη το σημαντικότατο ρόλο των ΜΚΟ που ασκούν δραστηριότητα στον τομέα της καταπολέμησης της σεξουαλικής εκμετάλλευσης παιδιών, των οποίων θα πρέπει να ενισχυθεί σημαντικά η διεθνής συνεργασία,

ΚΒ. λαμβάνοντας υπόψη ότι ο σεβασμός των ανθρωπίνων δικαιωμάτων αποτελεί ουσιαστικό στοιχείο των συμβατικών σχέσεων της Ένωσης με τρίτες χώρες,

ΚΓ. λαμβάνοντας υπόψη ότι θα πρέπει να δοθεί ιδιαίτερη προσοχή στις χώρες της Κεντρικής και Ανατολικής Ευρώπης, αφ' ενός διότι έχουν ζητήσει την προσχώρησή τους στην Ευρωπαϊκή Ένωση, αφ' ετέρου δε διότι αποτελούν πραγματικές ή δυνητικές περιοχές προέλευσης παιδιών τα οποία μεταφέρονται στα κράτη μέλη της Ευρωπαϊκής Ένωσης με σκοπό τη σεξουαλική τους εκμετάλλευση,

ΚΔ. λαμβάνοντας υπόψη την ιδιαίτερη ευθύνη όλων των θεσμικών οργάνων των διαφόρων κρατών μελών σε ό,τι αφορά την προστασία των παιδιών στην Ευρωπαϊκή Ένωση, και γνωρίζοντας τα αποτελέσματα των ερευνών για τη σπείρα Dutroux στο Βέλγιο, τις σοβαρότατες αμέλειες που παρουσιάστηκαν από τις κρατικές υπηρεσίες του Βασιλείου του Βελγίου στο πλαίσιο των ερευνών αυτών, καθώς και τη συναφή ατομική ευθύνη συγκεκριμένων προσώπων,

ΚΕ. λαμβάνοντας υπόψη ότι οι περιπτώσεις που έγιναν γνωστές στη Γαλλία και αφορούσαν τη μαζική προώθηση της παιδικής πορνογραφίας και της σεξουαλικής εκμετάλλευσης παιδιών από άτομα του εκπαιδευτικού συστήματος είναι δυνατόν αλλά και πιθανόν να υφίστανται όχι μόνον στη Γαλλία αλλά σε όλα τα κράτη μέλη της Ευρωπαϊκής Ένωσης,

1. υπογραμμίζει ότι η δράση της Ευρωπαϊκής Ένωσης για την καταπολέμηση της σεξουαλικής εκμετάλλευσης των παιδιών πρέπει όχι μόνον να ανατρέξει στο σύνολο των μηχανισμών που διαθέτει στο πλαίσιο της Κοινότητας, αλλά και να ευνοήσει τον συντονισμό, σε κοινοτικό επίπεδο, των εθνικών ενεργειών που επιβάλλεται να αναληφθούν επειγόντως για την καταπολέμηση της μάστιγας αυτής[semigr ]

2. ζητεί από τα κράτη μέλη να εναρμονίσουν άμεσα στο πλαίσιο της ποινικής τους νομοθεσίας (ιδίως όσον αφορά το όριο ηλικίας μέχρι το οποίο ένα άτομο μπορεί να θεωρείται ως παιδί όσον αφορά τη σεξουαλική εκμετάλλευση), ορισμένες έννοιες όπως:

α) οι παιδεραστικές πράξεις

β) ο παιδεραστικός σεξουαλικός τουρισμός

γ) η παιδική πορνογραφία

δ) η μη κοινοποίηση στη δικαιοσύνη πράξεων ή σοβαρών ενδείξεων παιδοφιλίας ή κακομεταχείρισης παιδιών που έχουν καταστεί γνωστές σε τρίτους, ως παράλειψη παροχής βοήθειας σε πρόσωπο που κινδυνεύει

να τις χαρακτηρίσουν εγκληματικές πράξεις και να θεσπίσουν ανάλογες ποινές στους αντίστοιχους ποινικούς τους κώδικες[semigr ]

3. ζητεί από τα κράτη μέλη να θεσπίσουν διατάξεις οι οποίες να απαγορεύουν σε άτομα που έχουν κριθεί ένοχα για παιδεραστικές ενέργειες να ασκούν δραστηριότητες που τα φέρνουν σε επαφή με ανηλίκους[semigr ]

4. ζητεί από τα κράτη μέλη να θεσπίσουν διατάξεις με τις οποίες η ποινή να συνδυάζεται με μία ιατρική και κοινωνική θεραπεία, προκειμένου να αποφεύγεται η υποτροπή των υπευθύνων για σεξουαλικά εγκλήματα, προβλέποντας ενδεχομένως για την περίπτωση που δεν θα μπορεί να πραγματοποιηθεί καμία θετική ψυχοκοινωνική και ιατρική πρόγνωση, τη μακρόχρονη κράτηση των υποτρόπων για λόγους ασφαλείας ή τον εγκλεισμό τους σε ψυχιατρικά ιδρύματα[semigr ]

5. ζητεί από τα κράτη μέλη να θεσπίσουν νομικές διατάξεις σύμφωνα με τις οποίες καταργείται η επίκληση της διπλής καταδίκης για σεξουαλικά εγκλήματα κατά ανηλίκων[semigr ] δηλαδή, να μην είναι αναγκαία προϋπόθεση για τη δίωξη το γεγονός ότι η πράξη διώκεται στον τόπο τέλεσής της[semigr ]

6. ζητεί από τα κράτη μέλη να δημιουργήσουν, σε εθνικό επίπεδο και στο πλαίσιο του σεβασμού της προστασίας των δεδομένων, τις κατάλληλες τράπεζες δεδομένων, στις οποίες θα καταγράφονται τα πρόσωπα που έχουν κριθεί ένοχα για παιδεραστικές ενέργειες, έτσι ώστε να διασφαλισθεί η αποτελεσματική προστασία των ανηλίκων[semigr ]

7. ζητεί από τα κράτη μέλη που δεν το έχουν πράξει ακόμη να υποστηρίξουν οικονομικά την εγκατάσταση δωρεάν τηλεφωνικής γραμμής συνεχούς λειτουργίας, μέσω της οποίας τα παιδιά θα μπορούν να λαμβάνουν αμέσως πληροφορίες και βοήθεια σε οποιοδήποτε σημείο της Ευρωπαϊκής Ένωσης, προωθώντας ταυτόχρονα την αναγκαία πληροφόρηση για το εν λόγω μέτρο[semigr ]

8. ζητεί από τα κράτη μέλη που δεν το έχουν ακόμη πράξει να εκδώσουν νομοθετικές διατάξεις, βάσει των οποίων η παραγραφή των κακουργημάτων και των πλημμελημάτων κατά ανηλίκων να επέρχεται μόνον κατά τη στιγμή της ενηλικίωσής τους ή του θανάτου τους[semigr ]

9. ζητεί από τα κράτη μέλη να τροποποιήσουν κατά τέτοιο τρόπο την ποινική τους δικονομία ώστε να εξασφαλισθεί η άνευ φόβου κατάθεση των παιδιών ενώπιον των δικαστηρίων, παραδείγματος χάρη με τη δυνατότητα να μην καταθέτουν τα παιδιά δημοσίως, αλλά να χρησιμοποιούνται μαγνητοσκοπημένες καταθέσεις τους ως αποδεικτικά στοιχεία και με την πλαισίωση των παιδιών από ψυχολόγους και ειδικά εκπαιδευμένους υπαλλήλους καθ´ όλη τη διάρκεια των ανακρίσεων[semigr ]

10. ζητεί από το Συμβούλιο να διευρύνει το πεδίο συνεργασίας του μελλοντικού Ευρωπαϊκού Συστήματος Πληροφοριών και στον τομέα της καταπολέμησης της σεξουαλικής εκμετάλλευσης παιδιών και να προβλέψει, προς το σκοπό αυτό, την ανταλλαγή ηλεκτρονικών δεδομένων σχετικά με την ταυτότητα εξαφανισθέντων παιδιών, καθώς και με πρόσωπα που έχουν εμπλακεί στη σεξουαλική εκμετάλλευση παιδιών, έχουν αποδεδειγμένως διαπράξει παιδεραστικές ενέργειες ή έχουν συμμετάσχει σε εμπόριο παιδιών[semigr ]

11. ζητεί από την Επιτροπή, το Συμβούλιο και τα κράτη μέλη να υποστηρίξουν την ίδρυση ευρωπαϊκού κέντρου αγνοουμένων παιδιών κατά το πρότυπο του «Center for missing and exploited children» που λειτουργεί στην Ουάσιγκτον, το οποίο θα έχει ως έργο το συντονισμό των δραστηριοτήτων των υπαρχόντων ή υπό δημιουργία ομολόγων ιδρυμάτων στα κράτη μέλη[semigr ]

12. τονίζει την ανάγκη καθιέρωσης εντός της Ευρωπαϊκής Ένωσης ορισμένων κριτηρίων για την σαφή και αναμφίβολη ταυτοποίηση των παιδιών που θα προσφέρουν κάποιες ελάχιστες εγγυήσεις ασφάλειας κατά την έξοδο των ανηλίκων από τη χώρα προέλευσής τους[semigr ]

13. ζητεί από τα κράτη μέλη και την Επιτροπή να διεξαγάγουν εκστρατείες ενημέρωσης της ευρωπαϊκής κοινής γνώμης, με τις οποίες να στιγματίζεται ο παιδεραστικός σεξουαλικός τουρισμός και να απομονώνονται κοινωνικά οι υπεύθυνοι, καθώς και να ευνοείται η συνειδητοποίηση του κοινού απέναντι σε αυτή τη μάστιγα, προκειμένου να σταματήσει η ροή του σεξουαλικού τουρισμού από τα κράτη μέλη[semigr ]

14. ζητεί από την Επιτροπή, σε συνεργασία με τα κράτη μέλη, να παρέμβει στους διάφορους κλάδους του τουριστικού τομέα, προκειμένου να αναληφθούν ενέργειες κατά των ταξιδιωτικών γραφείων, των αεροπορικών εταιρειών και των ξενοδοχειακών αλυσίδων που προωθούν τον παιδεραστικό σεξουαλικό τουρισμό[semigr ]

15. καλεί τα κράτη μέλη να μεριμνήσουν ούτως ώστε τα διάφορα δίκτυα της βιομηχανίας που συνδέεται με τον τουρισμό και την διαφήμιση να απέχουν από κάθε τύπο παρότρυνσης ή προπαγάνδας του σεξουαλικού τουρισμού και να εξασφαλίσουν ότι η εικόνα του παιδιού στη διαφήμιση θα χρησιμοποιείται σε πνεύμα σεβασμού των δικαιωμάτων του[semigr ]

16. θεωρεί ότι είναι ιδιαιτέρως σημαντική η θέση του προϋπολογισμού που στοχεύει στην καταπολέμηση της βίας κατά των παιδιών, των εφήβων και των γυναικών, η οποία οφείλεται σε πρωτοβουλία του Ευρωπαϊκού Κοινοβουλίου[semigr ] επιπλέον, με δεδομένο το σημαντικό ενδιαφέρον που εξεδηλώθη μετά από την πρόσκληση για διατύπωση προτάσεων, ζητεί την αύξηση του κονδυλίου αυτού προκειμένου να μπορέσουν να υλοποιηθούν οι διατυπωθείσες προτάσεις[semigr ]

17. πιστεύει ότι οι ΜΚΟ που ασκούν δραστηριότητα στον τομέα της πρόληψης και του εντοπισμού της σεξουαλικής εκμετάλλευσης ανηλίκων, ή την υποστήριξη και την παρακολούθηση παιδιών που έχουν πέσει θύματα σεξουαλικής κακομεταχείρισης, πρέπει να λάβουν οικονομική υποστήριξη, καθώς και ότι θα πρέπει να ισχυροποιηθεί η θέση των ΜΚΟ σε όλα τα ζητήματα που συνδέονται με την παιδεραστία, έτσι ώστε να συνειδητοποιήσουν και αυτές τον ιδιαίτερο ρόλο που έχουν να διαδραματίσουν[semigr ]

18. υπογραμμίζει, κατά συνέπεια, ότι είναι ιδιαίτερα σημαντικό τα κράτη μέλη να παραχωρήσουν, σε περίπτωση αδικημάτων εις βάρος ανηλίκων στο πλαίσιο σεξουαλικού τουρισμού, στις ενώσεις για την προστασία του παιδιού και τις ΜΚΟ το δικαίωμα καταγγελίας και παράστασης στο δικαστήριο προκειμένου να εκθέσουν το περιεχόμενο της καταγγελίας

19. καλεί τις συντονίζουσες οργανώσεις διαφημιστών και τις επιχειρήσεις δημοσίων σχέσεων να προβούν όσο το δυνατόν συντομότερα στην εκπόνηση ενός δεσμευτικού κώδικα συμπεριφοράς για τον επιχειρηματικό τομέα όσον αφορά τη χρησιμοποίηση παιδιών σε εκστρατείες προώθησης των προϊόντων τους σταματώντας την απεικόνισή τους σε σεξουαλικά διφορούμενες εικόνες και στάσεις, καθώς και σε εικόνες ή στάσεις τέτοιες που θα μπορούσαν να ενθαρρύνουν τον σεξουαλικό τουρισμό[semigr ]

20. ζητεί από την Επιτροπή και τα κράτη μέλη να ασκήσουν την απαραίτητη πίεση στις χώρες που επιδεικνύουν επιείκεια έναντι της σεξουαλικής εκμετάλλευσης παιδιών στο πλαίσιο του σεξουαλικού τουρισμού[semigr ]

21. διαπιστώνει ότι σε ορισμένες τρίτες χώρες το φαινόμενο της παιδικής πορνείας είναι άμεσα συνδεδεμένο με τη φτώχεια και καλεί συνεπώς την Κοινότητα, στο πλαίσιο της πολιτικής της για την υποστήριξη της ανάπτυξης και της συνεργασίας με τις αρχές των ενδιαφερόμενων χωρών, να συμβάλει στη διαμόρφωση ενός υγιέστερου εναλλακτικού τουρισμού και να προωθήσει δράσεις για την προστασία και την κοινωνική επανένταξη των παιδιών που είναι τα θύματα της πορνείας αυτής 7

22. ζητεί από τα κράτη μέλη να περιλάβουν στο οπλοστάσιο των κατασταλτικών μέτρων που πρέπει να ληφθούν κατά των δραστών εγκλημάτων που συνδέονται με την παιδική πορνεία και την παιδική πορνογραφία σημαντικές οικονομικές κυρώσεις, μεταξύ των οποίων η κατάσχεση κερδών που προέρχονται από εγκληματικές δραστηριότητες, καθώς και η επιδίκασή τους στις οργανώσεις που είναι επιφορτισμένες με την προστασία των παιδιών ή την φροντίδα των θυμάτων[semigr ]

23. ζητεί από τα κράτη μέλη να προβλέψουν την ποινική δίωξη των επιχειρήσεων που ασκούν δραστηριότητα στον τομέα του παιδεραστικού σεξουαλικού τουρισμού με την κατηγορία της συμμετοχής σε συμμορία[semigr ]

24. ζητεί από τα κράτη μέλη να προβούν σε νομικές ρυθμίσεις περί ετεροδικίας και διεθνούς δικαιοδοσίας, οι οποίες να καθιστούν δυνατή την έρευνα, την απαγγελία κατηγορίας και την επιβολή ποινών επί προσώπων που είναι υπεύθυνα για τη σεξουαλική εκμετάλλευση ανηλίκων στο εξωτερικό[semigr ]

25. ζητεί από την Επιτροπή των Ηνωμένων Εθνών για το Διεθνές Δίκαιο να ενσωματώσει το θέμα της εκμετάλλευσης του παιδιού στο σχέδιο του «Κώδικα Εγκλημάτων κατά της Ειρήνης και της Ασφάλειας της Ανθρωπότητας» («Draft Code of Crimes against the Peace and Security of Mankind»), που κατετέθη πέρισυ και το οποίο πρόκειται να αποτελέσει τη βάση για την λήψη απόφασης σχετικά με την συγκρότηση ενός σχεδιαζόμενου μόνιμου Διεθνούς Ποινικού Δικαστηρίου[semigr ]

26. ζητεί από τα κράτη μέλη να περιλάβουν στην ποινική τους νομοθεσία τις ακόλουθες έννοιες και την καταδίκη:

α) της χρησιμοποίησης ανηλίκων σε δημόσια ή ιδιωτικά θεάματα με επιδειξιακό ή πορνογραφικό χαρακτήρα, ή για τη δημιουργία πορνογραφικού υλικού,

β) της παραγωγής, πώλησης, διανομής, επίδειξης ή διευκόλυνσης της παραγωγής, πώλησης, διάδοσης, επίδειξης ή κατοχής από οποιοδήποτε μέσον πορνογραφικού υλικού για το οποίο χρησιμοποιήθηκαν ανήλικοι,

γ) των θεατών που παρευρέθησαν στα ανωτέρω θεάματα[semigr ]

27. καλεί τα κράτη μέλη να προσέξουν στα μέτρα τους για την καταπολέμηση της παιδοφιλίας και του σεξουαλικού τουρισμού με ταυτόχρονη εκμετάλλευση των παιδιών, να διατηρείται ανώνυμη η ταυτότητα των προσώπων κατά τη διάρκεια της διαδικασίας έρευνας[semigr ] αυτό είναι απαραίτητο, επειδή τα άτομα τα οποία σχετίζονται με παρόμοια αδικήματα ακόμη και αν αποδειχθεί η αθωότητά τους στιγματίζονται κοινωνικά[semigr ]

28. ζητεί από τα κράτη μέλη να καταστήσουν την προστασία των παιδιών και των ανηλίκων από τη σεξουαλική εκμετάλλευση, τη σωματεμπορία και την παιδεραστία, βασικό μέλημα της δημόσιας ζωής και όλων των δημοσίων ή ιδιωτικών προσώπων, τα οποία θα πρέπει να απομακρύνονται από τα δημόσια ή ιδιωτικά αξιώματα, όταν δεν ανταποκρίνονται επαρκώς στα καθήκοντά τους στον τομέα της προστασίας των παιδιών[semigr ]

29. θεωρεί ότι τα κράτη μέλη πρέπει να δώσουν προτεραιότητα στην προστασίας των παιδιών και των νέων κατά της εκμετάλλευσης και της σεξουαλικής κακοποίησης και ότι, όπου διαπιστώνονται σοβαρές αμέλειες, παραλείψεις ή λάθη, οι αρμόδιοι πολιτικοί υπεύθυνοι πρέπει να αναλαμβάνουν τις ευθύνες τους και να φέρουν το βάρος των πράξεων ή των παραλείψεών τους[semigr ] κρίνει ότι, σε αυτήν την περίπτωση, οφείλουν να αναρωτηθούν κατά πόσον είναι νόμιμο να συνεχίζουν να κατέχουν ή να διεκδικούν ανώτατα αξιώματα σε εθνικό ή σε ευρωπαϊκό επίπεδο[semigr ]

30. ζητεί, κατά συνέπεια, από τον δικαστή του Ευρωπαϊκού Δικαστηρίου Melchior Wathelet, να λάβει υπόψη του τις ιδιαίτερες απαιτήσεις στις οποίες καλούνται να ανταποκριθούν οι δικαστές του Δικαστηρίου των Ευρωπαϊκών Κοινοτήτων και να παραιτηθεί από το αξίωμά του ως δικαστού[semigr ] η απόφαση που έλαβε ως τότε Βέλγος Υπουργός Δικαιοσύνης να αποφυλακίσει πρόωρα τον Marc Dutroux, ο οποίος εν τω μεταξύ είναι ύποπτος για τη δολοφονία πολλών παιδιών, συνάδει μεν πλήρως με το βελγικό δίκαιο, είχε όμως τρομακτικές συνέπειες, για τις οποίες πρέπει να αναλάβει την ηθική και πολιτική ευθύνη[semigr ]

31. συνιστά στα κράτη μέλη να μην απομονώνουν τα παιδιά κατά τη διάρκεια των ερευνών αφήνοντάς τα για εβδομάδες σε ψυχιατρικά ιδρύματα[semigr ] εάν πρέπει να απομακρυνθεί κάποιος από το σπίτι και την οικογένεια, δεν πρέπει πάντοτε να είναι τα παιδιά αυτά που απομακρύνονται[semigr ]

32. υπογραμμίζει ότι, παρόλο που είναι αναμφισβήτητο ότι η κοινωνική επανένταξη του εγκληματία αποτελεί την ίδια την ουσία του ποινικού δικαίου των κρατών μελών της Ευρωπαϊκής Ένωσης, πρέπει να κυριαρχεί πάντοτε η βασική αρχή της προστασίας των ανηλίκων. Κατά συνέπεια, καλεί οιονδήποτε αναλαμβάνει να καταλήξει σε αποφάσεις που μπορούν να επηρεάσουν την ασφάλεια ή την ευημερία των παιδιών να επιδείξει τον μέγιστο δυνατό ζήλο και να λάβει τις μεγαλύτερες δυνατές προφυλάξεις, ούτως ώστε η προστασία του παιδιού να υπερισχύει έναντι κάθε άλλου συμφέροντος, όσο έννομο ή σημαντικό και αν είναι αυτό[semigr ]

33. ζητεί από τα κράτη μέλη να παρέχουν ιδιαίτερη προστασία στα παιδιά που έχουν πέσει θύματα σεξουαλικής κακομεταχείρισης, και να καταβάλλουν προσπάθειες με στόχο:

- τη δημιουργία μέσων μέριμνας, παροχής συμβουλών και πρόληψης,

- το σεβασμό των δικαιωμάτων και συμφερόντων των παιδιών (εμπιστευτικότητα, σεβασμός της ιδιωτικής ζωής),

- τη διεξαγωγή προγραμμάτων επαγγελματικής εκπαίδευσης και κοινωνικής ένταξης

- την προστασία της οικογένειας ως του καταλληλότερου μέσου για την ανάπτυξη των βασικών ικανοτήτων των ανηλίκων[semigr ]

34. υπογραμμίζει την ανάγκη της στενής συνεργασίας με τις χώρες της Κεντρικής και Ανατολικής Ευρώπης και τα Νέα Ανεξάρτητα Κράτη στις διάφορες δράσεις που βρίσκονται σε εξέλιξη στα πλαίσια της Ευρωπαϊκής Ένωσης προκειμένου να καταπολεμηθεί η εγκληματικότητα αυτού του είδους 7

35. επιμένει προκειμένου η σύναψη συμφωνιών της Κοινότητος με τρίτες χώρες να εξαρτάται από το σεβασμό, από πλευράς των χωρών αυτών, της Σύμβασης για τα δικαιώματα του παιδιού 7

36. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο, καθώς και στις κυβερνήσεις και τα κοινοβούλια των κρατών μελών, των κρατών της Κεντρικής και Ανατολικής Ευρώπης και των νέων ανεξαρτήτων κρατών[semigr ]